**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2019. június 29-ei rendkívüli képviselő-testületi ülésére)

## TÁRGY: TELEPÜLÉSI ÖNKORMÁNYZATOK RENDKÍVÜLI ÖNKORMÁNYZATI TÁMOGATÁSRA PÁLYÁZAT BENYÚJTÁSA

A belügyminiszter és nemzetgazdasági miniszter pályázatot hirdetett a Magyarország 2019. évi központi költségvetésről szóló 2018. évi L. törvény 3. melléklet I. 7. pont és a I. 10. pont szerinti **a** megyei önkormányzatok rendkívüli támogatására és az önkormányzatok rendkívüli támogatására.

**A pályázat célja települési önkormányzatok tekintetében:**

Az önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.

**Pályázat benyújtásának formája:**

A pályázatot elektronikusan és papíralapon is be kell nyújtani.

**A pályázatok benyújtásának határideje:**

* A pályázat elektronikus rögzítésének határideje **2019. szeptember 30.**
* A pályázat papír alapon történő beadásának határideje: **Az elektronikus rögzítés lezárását követő munkanap**

**A támogatás formája:**

* A támogatás vissza nem térítendő támogatás és visszatérítendő támogatás formájában nyújtható és felhasználásuk célhoz vagy feladathoz köthető.

**A pályázat elbírálása:**

A támogatási kérelmekről a miniszterek szükség szerint, de legkésőbb 2019. december 10. napjáig döntenek.

**Támogatás felhasználása és elszámolása:**

Az Önkormányzat a támogatást – a támogatási szerződés kötése esetét és a visszatérítendő támogatást kivéve – a folyósítást követő harmadik hónap utolsó napjáig használhatja fel, és a visszatérítendő támogatást legfeljebb tárgyévet követő év december 31. napjáig kell visszafizetni.

Az Önkormányzat feladatok ellátását veszélyeztető helyzet elhárítása érdekében szükséges a pályázat benyújtása.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. július 26.**

**Lajter Ferenc s.k.**

**polgármester**

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. a Magyarország 2019. évi központi költségvetésről szóló 2018 évi L. törvény 1. melléklet 3. melléklet I 10. pont szerinti önkormányzatok rendkívüli támogatás igénylésére pályázatot nyújt be.
2. felhatalmazza a Polgármestert a pályázat előkészítésére és beadására, valamint a benyújtáshoz szükséges nyilatkozatok megtételére, dokumentumok aláírására.

**Felelős:** polgármester

**Határidő:** 2019. szeptember 30.